जानकारी के अनुसार शनिवार सुबह करीब 10.30 बजे स्थानीय नगर कौंसिल के मुख्य कार्यालय के बाहर 2 पी.सी.आर. कर्मी सविन्द्र सिंह और जसबीर सिंह की किसी मामूली बात को लेकर तकरार हो गई। देखते ही देखते तकरार इतनी बढ़ गई कि दोनों आपस में गुत्थम-गुत्थी हो गए। इस दौरान इन कर्मचारियों की पगडिय़ां भी उतर गईं। झगड़े को रोकने संबंधी आसपास खड़े रिक्शा चालकों के अलावा एक पुलिस कर्मी भी आगे आया जिसने इनको लड़ाई करने से हटाने की पूरी कोशिश की परंतु वे आपस में भिडऩे से नहीं हटे। सूत्रों के अनुसार कि इन दोनों की कुछ दिन पहले शहर के एक प्राइवेट बैंक के नजदीक भी तकरार हो चुकी है। इस संबंधी सूचना मिलते ही थाना सिटी के प्रभारी सब-इंस्पैक्टर मनजिन्द्र सिंह मौके पर पहुंचे और दोनों मुलाजिमों को थाने ले गए। इस संबंधी लोग तरह-तरह के व्यंग्य कस रहे हैं।